John Travolta

John Joseph Travolta (g. 1954 m. vasario 18 d.) – JAV aktorius, dainininkas ir šokėjas. Televizijoje debiutavo 1972–1975 m. nusifilmavęs JAV serialuose. Nuo 1975 m. J. Travolta ėmė filmuotis pilnametražiniuose filmuose. 1974 m. Travolta išleido pirmąjį muzikinį albumą.

Visame pasaulyje Travolta išgarsėjo nusifilmavęs 1994 m. Quentin Tarantino filme „Bulvarinis skaitalas“.

1995 m. už vaidmenį komedijoje „Kontraktas su neūžauga“ J. Travolta gavo Auksinio gaublio apdovanojimą miuziklo-komedijos kategorijoje.

Biografija 
J. Travolta gimė šešių vaikų šeimoje Englvude, Naujajame Džersyje, JAV. Travoltos mama Helen Cecilia buvo aktorė ir dainininkė, o tėtis Salvatore Travolta – futbolininkas. Jis užaugo kaip Romos katalikas, bet 1975 m. įsitraukė į scientologiją.

Baigęs Englvudo mokyklą, jis persikėlė gyventi į Niujorką. Šiame mieste pradėjo dainuoti ir filmuotis televizijos serialuose, o vėliau, persikėlęs į Los Andželą, tęsė savo aktoriaus karjerą.

Filmografija

Šaltiniai

Nuorodos 

 
 Oficiali aktoriaus svetainė 

JAV aktoriai
JAV dainininkai